Nisam mogao vjerovati da je ovako nešto moguće u službenoj ispravi. Vjerojatno nećete niti vi. Matični ured u Virovitici u rodnom listu navodi da je Virovitica u Srbiji - piše Maxportal. Kad mi je prijatelj Dalibor Horvat poslao status Željke Both i kad sam pogledao rodni list bio sam blago rečeno zaprepašten.

Evo što Željka Both kaže:

“Koliko puta sam predala ovaj rodni list i uopće nisam gledala što piše na njemu dok danas nisam primila poziv od svog novog poslodavca i pita me čovjek gdje sam ja to rođena, što ima Virovitica i tamo?

To mogu izvesti samo ovi naši matičari aka Danko Vrkić. Ako nekom nije jasno ja sam rođena u Virovitici u Republici Srbiji. Ma krasno..”

Ovakvim matičarom zadovoljan bi bio Vojislav Šešelj i drugi zagovornici tzv. Velike Srbije koji su zapadne granice te fantomske tvorevine crtali na potezu Virovitica – Karlovac – Karlobag.

Željka može biti sretna da joj matičar nije upisao “Velika Srbija”.